पाएं अपने शहर की ताज़ा ख़बरें और फ्री ई-पेपरडाउनलोड करें
मुरैना। मैंने एक साल पहले ही अपनी लाड़ली बहन नीतू की शादी धूमधाम से की थी। साढ़े पांच लाख रुपए नगद दिए थे, मोटरसाइकिल समेत टीवी, फ्रिज, कूलर भी दिया था। लेकिन मेरा बहनोई अनिल लगातार प्लॉट देने की मांग करता रहा। उसने व उसकी मां ने मिलकर पहले मेरी बहन को मार डाला फिर उसे फांसी पर लटका दिया। इसके बाद अस्पताल में शव छोड़कर भाग गया। यह कहते-कहते गिरंद सिंह रो पड़े। गुरुवार को वे अपनी बहन का शव लेने अस्पताल के डेड हाउस आए थे।
उप्र के औरेया के मुरादगंज निवासी गिरंद सिंह पुत्र गंगासिंह चौहान को मुरैना के भजनपुरा थाना नगरा इलाके से बुधवार की देर शाम किसी ने सूचना दी कि उनकी बहन को उसके ससुराल वालों ने मार डाला है। तब गिरंद अपने परिजन के साथ रात ढाई बजे भजनपुरा पहुंचे। वहां बहन के घर पर ताला लगा था। गांव के लोगों ने बताया कि वे लोग नीतू को मुरैना ले गए हैं।
गिरंद सिंह ने बताया वे फिर भागे-भागे मुरैना आए। लेकिन यहां अस्पताल से पता चला कि नीतू नामक एक युवती की मौत फांसी लगने से हुई है। उसका शव पोस्टमार्टम रूम में रखा है। तब यहां आकर देखा तो वह नीतू का ही शव था, लेकिन उसके ससुराल वाले यहां से गायब थे।
शव को ले गए उत्तरप्रदेश
मुरैना के भजनपुरा निवासी अनिल सिंह व उसके परिजनों के भाग जाने के कारण फिर गिरंद सिंह अपनी बहन का शव अपने गांव मुरादगंज उत्तरप्रदेश ले गए। उनका कहना था कि उसकी अंत्येष्टि ससुराल में ही होना चाहिए थी, लेकिन हत्या करने के बाद वे लोग भाग गए हैं तो अब हम अपनी बहन का अंतिम संस्कार मायके में ही करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn